Hotellide tase on Vancouveris enamasti väga hea, majutusasutused on puhtad ja  korralikud. Skaala on lai, alates ainsast viietärnilisest linnas (Sutton Place, kuhu majutatakse olümpia ajaks kõige tähtsamad tegelased - kroonitud ja kroonimata riigipead) kuni väikeste võõrastemajadeni, mida kindlasti peljata ei tasu. Paljud hotellid on spetsiaalselt olümpia ajaks remonditud.